02/01/2020 | Administración LocalMunicipal
Arteixo
Persoal
Convocatoria e bases proceso de selección para a cobertura en propiedade de once prazas de condutores de recollida e transporte de residuos sólidos urbanos

CONVOCATORIA E BASES ESPECIFICAS REGULADORAS DO PROCESO DE SELECCIÓN PARA COBERTURA EN PROPIEDADE ONCE CONDUTORES DE RECOLLIDA E TRANSPORTE DE RESIDUOS SÓLIDOS URBANOS (RSU), CORRESPONDENTES Á OEP 2019, POLO PROCEDEMENTO DE CONCURSO-OPOSICIÓN PRIMEIRA.- Obxecto das presentes Bases É obxecto da presente a aprobación da Convocatoria e regulación das Bases que rexerán no proceso selectivo para a cobertura en propiedade, contratación laboral fixa a xornada completa, de 11 prazas de condutores do servizo de RSU, correspondentes á OEP 2019, a través de procedemento de concurso-oposición. As retribucións serán as establecidas no Convenio de Arteixo para o grupo V mailos pluses correspondentes: 1.197,51 € x 14 pagas, plus turnicidade 87,60 €/mensual, plus traballos especiais: 92,64€/mensual (plus retén semanal 193,13 € e plus domingos e festivos 61,81 €/diario, variables segundo organización servizo). A xornada laboral será de 37,5 horas semanais en cómputo anual de luns a sábados, en turnos rotatorios de mañá, tarde, noite segundo organización do servizo, cos descansos establecidos legalmente. As funcións a desempeñar serán as seguintes: -Condución de vehículos destinados á recollida e transporte de lixo incluíndo o traslado dos residuos ate os lugares designados. - Mantemento sinxelo de vehículos asignados así como manexo de ferramentas e elementos integrantes dos sistemas de recollida e transporte, incluíndo a limpeza interior e exterior do vehículo - Apoio ó resto de efectivos do servizo nas tarefas de recollida, transporte e valorización cando deban realizarse de xeito manual, así como desenvolvemento daquelas tarefas complementarias á condución precisas para a execución do servizo e, sen perxuizo de calquera outra función que poida considerarse propia do posto de traballo. SEGUNDA: REQUISITOS DOS ASPIRANTES: TITULACIÓN e outros Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutros Estados nos termos previstos nos art.57, do RDL 5/2015 de 30 de outubro, polo que se aproba o texto refundido da Lei do Estatuto Básico do Empregado Público b. Ter cumpridos os 16 anos de idade e non exceder da idade máxima de xubilación forzosa c. Estar en posesión do título de Graduado en ESO ou titulación equivalente, correspondente ao grupo profesional V do Convenio de persoal laboral do Concello de Arteixo. d. Estar en posesión do carné de conducir C e certificado de aptitude profesional (CAP) e. Non padecer enfermidade nin defecto físico que impida o normal desenvolvemento das funcións propias do posto referidas na Base primeira das presentes. Acreditarase mediante declaración xurada (ou na declaración da Instancia adxunta as presentes Bases). As persoas con discapacidade deberán aportar certificación do correspondente organismo, facéndoo constar asemade na instancia, sinalando si precisan adaptacións para realización das probas e especificando tales adaptacións. f. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) TERCEIRA: INSTANCIAS. a. As instancias solicitando tomar parte no proceso selectivo dirixiranse á Sr. Alcalde-Presidente do Concello, presentándose no Rexistro xeral ou en calquera das formas previstas no artigo 16.4 da Lei 39/2015, de 2 de outubro, do Procedemento Administrativo Común das Administracións Públicas, no prazo de 20 días naturais, contados a partir do seguinte da publicación de anuncio de convocatoria no BOE, toda vez se teñan publicadas a convocatoria e Bases no BOP de A Coruña e anuncio de convocatoria no DOGA. Complementariamente tamén publicaranse as Bases no taboleiro de edictos e na web municipal ( www.arteixo.org). b. A instancia irá inexcusablemente acompañada da seguinte DOCUMENTACIÓN: 1. Fotocopia cotexada do DNI (no seu defecto, resgardo do DNI, pasaporte ou carné de conducir). 2. Fotocopia cotexada da titulación requirida para o acceso ao posto, así como do carné de conducir C e CAP.3. Declaración xurada específica dos requisitos contemplados na Base 2º e) e f) ou, no seu caso, declaración contida no Modelo de Instancia adxunto as presentes Bases.4. Fotocopia de tódolos méritos profesionais e académicos que se desexen presentar, de conformidade ás presentes Bases (os méritos profesionais deberán acreditarse con copia dos contratos de traballo mailo Informe de Vida laboral ou, no caso de Administracións públicas, certificado expedido polo Fedatario público da Admón no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada, 5. Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego (INEM) polo que se acredite a exención do pagamento de taxas por situación de desempregado de longa duración (de conformidade ao establecido na ordenanza fiscal nº 11). 6. Fotocopia do título de Celga III ou equivalente − Ningún caso a presentación e pago da taxa por dereitos de exame suporá substitución do trámite de presentación de instancia. Así mesmo, a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión definitiva do/a aspirante. Quedarán exentos do pagamento das taxas de dereito de exame, aqueles aspirantes que acrediten discapacidade e/ou situación de desemprego de longa duración (a tal efecto deberá aportarse xunto coa instancia o certificado de discapacidade superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. c. Os dereitos de exame establécense en 9,04 € por taxas de exame, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluídos na Listaxe definitiva. d. Expirado o prazo de presentación de instancias a Alcaldía-Presidencia ditará Resolución, polo que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación. No caso de non existires aspirantes excluídos poderase elevar a definitiva a listaxe provisional na mesma resolución, dando inicio ao proceso selectivo. CUARTA: ADMISIÓN DE ASPIRANTES E NORMAS XERAIS DE DESENVOLVEMENTO DOS PROCESOS SELECTIVOS.4.1.- Publicarase no BOP de A Coruña, no taboleiro de Edictos da Casa do Concello a relación provisional, así como a relación definitiva de aspirantes admitidos e excluídos. Ase mesmo, no mesmo medio, BOP e taboleiro de edictos, publicarase a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 5/2015, de 30 de outubro, e o Decreto Lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Na mesma Resolución na que se designe nominativamente os membros do Tribunal, sinalarase o lugar, o día e hora de comezo do proceso selectivo. A publicación dos sucesivos anuncios para a celebración das probas restantes toda vez iniciado o proceso selectivo, así coma a listaxe dos aspirantes coas cualificacións en cada exercicio (ben de xeito nominativo ou ben con códigos de identificación no suposto de exercicios anónimos), efectuarase igualmente no taboleiro de Edictos da Casa do Concello (e sempre que sexa posible, con carácter non preceptivo e complementario na web municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de cualificacións, chamamento a exercicios, etc. serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posible, as cualificacións numéricas coa identificación anónima ( nome a apelidos parcial, DNI parcial ou código de anonimato ) dos aspirantes que acaden a consideración de Apto, así a dos aspirantes que resulten non aptos e os non presentados. Tales publicacións na web municipal non terán validez administrativa a efectos de cómputo de prazos ou calquera outra, senón meramente informativa. Asemade, a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos persoais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na normativa vixente en materia de protección de datos. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, cualificacións obtidas ou similares. As consultas sobre o contido das Bases ou sobre posibles interpretacións, dúbidas e/ou cuestións incidentais unicamente poderán ser atendidas polo Departamento de RR. HH. (telefonicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal cualificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética. Isto é, comezarase por aqueles aspirantes que o primeiro apelido comece pola letra “a”. No suposto de que non exista aspirante ningún co primeiro apelido que comece pola letra “a” pasarase á letra “b” e así sucesivamente.4.6.- O Tribunal, a través do/a Secretario/a actuante, poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento unicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándollo no mesmo día á autoridade que convocou o proceso selectivo. QUINTA: PROCEDEMENTO DE SELECCIÓN E EXERCICIOS. O proceso selectivo consistirá nun Concurso-oposición, sendo que á fase de concurso unicamente accederán os/as aspirantes que superen a fase de oposición, sendo ista realizada con carácter previo. A fase de baremo de méritos constituirá o 40% do total do proceso = 40 puntos e a Fase de Oposición, constituirá o 60% do total do proceso = 60 puntos. FASE DE OPOSICIÓN ( 60 PUNTOS MAX.) A fase de OPOSICIÓN, ten carácter previo á fase de concurso e consistirá nos seguintes exercicios: O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.1º EXERCICIO: EXAME TEÓRICO (Obrigatorio e non eliminatorio) DE 0 A 20 PUNTOS EXAME TEÓRICO: puntuarase de 0 a 20 puntos: consistirá na realización dun exercicio tipo test de 50 preguntas mais 5 de reserva, con respostas alternativas, das que unicamente unha é correcta, relacionadas co temario anexo á presente convocatoria e Bases (Anexo I). As respostas correctas puntuarán 0,40 puntos, as respostas erradas descontarán 0,20 puntos e as non contestadas ou en branco, non descontarán. O tempo máximo para realización deste exercicio será de 60 minutos, podendo o Tribunal determinar tempos inferiores.2º EXERCICIO: EXAME PRÁCTICO (Obrigatorio e eliminatorio) DE 0 A 40 PUNTOS, sendo necesario acadar 20 puntos. EXAME PRÁCTICO: puntuarase de 0 a 40 puntos, sendo necesario acadar un mínimo de 20 puntos, dado o carácter eliminatorio. Consistirá na realización dun exame práctico relacionado coas funcións e nivel de dificultade propias do posto convocado, na que os aspirantes desenvolverán unha ou varias probas de capacitación plantexadas polo Tribunal (podendo incluso realizarse en varias xornadas). A duración do exercicio non superará as tres horas no suposto dunha única proba de capacitación e, de 5 horas, no suposto de dúas ou mais, sexan na mesma xornada ou en distintas.3º EXERCICIO: EXAME DE LINGUA GALEGA: (Obrigatorio e eliminatorio) Cualificarase como Apto/ Non apto: A proba de coñecemento da lingua galega consistirá nunha tradución escrita dun texto en lingua castelá á lingua galega, durante un tempo máximo de 30 minutos. O texto a traducir terá un máximo de 100 palabras e considerarase non apto a quen cometa 10 erros (de tradución, de gramática e/ou de acentuación). Non se permitirá preparación previa nin apoio documental ou bibliográfico. As persoas aspirantes que acrediten, con carácter previo e da maneira normativamente establecida, o coñecemento da lingua galega, daráselles por superada esta proba coa cualificación de “apto”, para o que se lles esixirá o título Celga 3 ou equivalente – iniciación- de acordo coa Orde da Consellería de Presidencia, Administracións Públicas e Xustiza, do 16 de xullo de 2007, na que se regulan os certificados oficiais acreditativos dos niveis de coñecemento da lingua galega (Celga), art.2.4. A Fase de concurso, rexerase polo seguinte BAREMO DE MÉRITOS (40%= 40 PUNTOS MAX) FORMACIÓN (ate un máximo de 10 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos realizados por centros homologados, colexios profesionais, sindicatos, Administracións. públicas e similares acreditados oficialmente. No suposto de non figurar o número de horas lectivas ( ou conversión de equivalencia, en créditos, sendo consideradas 20 h. Por crédito salvo especificación diferente) os títulos non serán baremados. No caso de cursos de informática e programación, non serán tidos en conta os cursos con máis de 10 anos de antigüidade. A valoración dos distintos cursos é excluínte, de xeito que non poderá valorarse dúas veces un único curso/título. − Por formación relacionada directamente coas funcións e competencias profesionais propias 0,25 puntos por cada 20 horas acumuladas, sumando tódolos cursos correspondentes a este apartado, ate un máximo de 4 puntos. − Por formación específica en prevención de riscos laborais, primeiros auxilios, seguridade en mecánica, electricidade ou similares: 0,15 por cada 20 horas acumuladas, sumando tódolos cursos correspondentes a este apartado, ate un máximo de 2 puntos − Por outra formación relacionada coa Administración pública: 0,05 puntos por cada 20 horas acumuladas sumando tódolos cursos correspondentes a este apartado, ate un máximo de 2 puntos − Por acreditar a posesión dun ciclo de Formación Profesional en automoción, mecánica ou electricidade: 2 puntos EXPERIENCIA PROFESIONAL (ate un máximo de 30 puntos ) As puntuacións de cada apartado do epígrafe de experiencia laboral son independentes, pero ningún caso poderá acadarse coa suma de ambos apartados unha puntuación superior ao máximo de 30 puntos establecido: - Por experiencia profesional en postos de igual natureza e similares funcións que o convocado – condutor RSU e/ou condutor de maquinaria de obra pública en servizos de recollida e transporte de lixo- na Admón Pública ou no na empresa privada (oficial 1ª, oficial de 2ª e/ou oficial de 3ª, operarios e asimilados ao grupo V do Convenio de persoal laboral do Concello de Arteixo): 1 punto por cada 6 meses acumulados ate un máximo de 30 puntos - Por outra experiencia profesional na Admón pública en postos de similar categoría profesional (persoal de oficios, oficiais de 1ª, 2ª ou 3ª, operarios e asimilados ao grupo V do Convenio de persoal laboral do Concello de Arteixo) noutros servizos alleos á recollida e tratamento de lixo: 0,5 puntos por cada 6 meses ate un máximo de 10 puntos A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. A experiencia profesional deberá acreditarse con copia dos contratos de traballo mailo Informe de Vida laboral ou, no caso de Administracións públicas, certificado expedido polo Fedatario público da Admón no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada. No suposto de experiencia de traballo en servicios de recollida e transporte de resiudos sólidos urbans, deberá quedar acreditado tal extremo ben no certificado de empresa ou razón social da empresa ou no contrato e, no certificado expedido polo fedatario público, no caso de Administracións públicas. SEXTA: TRIBUNAL DE SELECCION. a. O tribunal nomearase de conformidade co artigo 55.1. c) e d) e art.60 do texto refundido da lei 7/2007 do Estatuto do empregado público, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e será designado pola Alcaldía-Presidencia no Decreto de aprobación da Listaxe provisional segundo a seguinte estrutura: A * Presidente: Un funcionario/a de carreira preferentemente do Corpo técnico da Admón. local, titular e suplente. B * Secretario/a, quen actuará con voz e voto: O/a funcionario/a que desenvolva o posto de fedatario público do Concello de Arteixo e/ou funcionario/a en quen delegue ( titular e suplente) C* Vogais: O tribunal compoñerase garantindo a composición eminentemente técnica deste órgano colexiado (en base ao principio de especialidade/idoneidade), designándose a este efecto 3 vogais titulares e suplentes, preferentemente do seguinte xeito - Tres empregados públicos, preferentemente da Administración pública local relacionados co posto convocado, laborais ou funcionarios indistintamente (3 titulares e 3 suplentes) b. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. d. Os vogais do Tribunal, titulares e suplentes, que actúen nestas probas terán a titulación correspondente, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia. e. Os membros designados/as para conformar o Tribunal seleccionador deberán de poñer en coñecemento da autoridade convocante os supostos de abstención que procedan de conformidade á lexislación e normativa de aplicación e asemesmo, os/as aspirantes poderán exerce-lo seu dereito de recusación motivadamente a partir do día seguinte da publicidade do Decreto de designación nominativa dos mesmos, sendo que na Resolución de aprobación de listaxe definitiva e convocatoria de constitución do Tribunal e inicio do proceso selectivo resolveranse as recusacións, de selo caso. SÉTIMA: RELACION DE APROBADOS E DOCUMENTACION 7.1.- A cualificación de cada exercicio e/ou fase dos mesmos, publicarase no taboleiro de Edictos do Concello, así como o chamamento para realización do seguinte exercicio. Complementariamente será publicada na web municipal, aos meros efectos informativos. As cualificacións finais dos aspirantes serán o resultado da suma das puntuacións acadadas en cada un dos exercicios da fase de oposición maila puntuación acadada na fase de concurso. Os/as aspirantes serán ordenados nunha listaxe segundo orde de prelación das cualificacións finais acadadas. Tal listaxe, coa proposta de contratación aos aspirantes que acaden as 11 primeiras posicións, será exposta no taboleiro de edictos do Concello de Arteixo durante 3 días hábiles, a fin de que os/as aspirantes podan presentar alegacións á mesma, sen perxuizo dos posibles recursos que consideren procedentes, de selo caso.7.2 No caso de empate das cualificacións finais, optarase polo/a aspirante que teña mais puntuación na Fase de Oposición e, de persistir o empate, polo/a aspirante que acadara mais puntuación na fase da proba de capacitación/exame práctico, do primeiro exercicio, de persistir o empate, polo/a aspirante que teña mais puntuación no baremo de méritos e, no suposto de non acadar desempate, por sorteo.7.3.- O Tribunal non poderá aprobar nin declarar que superan o proceso selectivo un número superior de aspirantes ao número de prazas convocadas. De non superar as probas establecidas ningún aspirante ou a totalidade das 11 prazas convocadas, o Tribunal poderá declarar deserta a convocatoria ou algunha das prazas convocadas. Así mesmo, segundo a listaxe de prelación das puntuacións totais, descrita no epígrafe 7.1, o Tribunal poderá determinar unha listaxe de reservas conformada polos aspirantes aptos na fase de oposición que nas puntuacións finais non acadaran os 11 primeiros postos (coa finalidade de cubrir rexeitamentos, baixas de media-longa duración estimada, contratos de relevo ou substitución por permisos con dereito de reserva de posto de traballo e outras vacantes temporais de natureza similar e/ou de postos asimilados ao convocado de condutor do servicio de transporte e recollida de residuos sólidos urbanos, a criterio potestativo da Alcaldía-Presidencia). 7.4.- Os/as aspirantes proposto/as a contratación, deberán presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como orixinal ou copia cotexada dos méritos aportados e toda a documentación requirida polo Departamento de Persoal co fin de efectuar a correspondente alta na seguridade social. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. OITAVA: NORMA FINAL. Esta convocatoria e Bases reguladoras e cantos actos administrativos deriven da mesma, así coma as actuacións da Comisión avaliadora en interpretación e cumprimento do contido nelas, poderán ser impugnadas polos interesados nos casos e na forma establecidos pola Lei 39/2015, do Procedemento Administrativo Común e Lei 40/2015 de réxime xurídico do Sector Público. O tribunal queda facultado para resolver as dúbidas que podan presentarse e adoptar as resolucións, criterios e medidas necesarias para a boa orde do proceso selectivo naqueles aspectos previstos ou non, nestas Bases, sendo en todo caso aplicable para o non previsto na presente convocatoria o RD 364/1995, de 10 de marzo; RDLex 5/2015, do 30 de outubro, que aproba o texto refundido do EBEP, Lei 2/2015, do 29 de abril, de emprego público de Galicia, RD 896/1991 e demais normas concordantes de conformidade ao marco legal e normativo en vixencia. MODELO DE INSTANCIA D./Dona. con DNI.:. con enderezo. e telefono de contacto. mail…………………………………………… EXPÓN: Que tendo coñecemento da Convocatoria e Bases reguladoras do proceso selectivo de * 11 condutores do servizo de Recollida e transporte de residuos sólidos urbanos (persoal laboral fixo, prazas en propiedade, OEP 2019) e declarando explicitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. e: Non padecer enfermidade nin defecto físico que impida o normal desenvolvemento das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar así mesmo na instancia, sinalando si precisan adaptacións para realización das probas; e Base 2. f: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Aportase a tal efecto a seguinte documentación: (marcar cunha X ) − DNI copia cotexada − Titulación de acceso (u copia cotexada) − Copia méritos académicos e profesionais − Taxas dereito exame ( ou documentación acreditativa de estar eximido do pagamento) − Acreditación CELGA 3 ou equivalente (para exención da realización do exame de lingua galega) − No suposto de discapacidade: descrición das adaptacións e/ou apoios necesarios para realización dos exercicios SOLICITA: sexa admitida esta Instancia para participar no proceso selectivo referido. Data, DNI e sinatura do/a aspirante: INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. Á ATENCIÓN DO SR. ALCALDE-PRESIDENTE DO CONCELLO DE ARTEIXO ANEXO I: TEMARIO ANEXO A CONVOCATORIA 1- CONSTITUCIÓN ESPAÑOLA. A COROA. OS DEREITOS E DEBERES DOS CIDADANS.2- ORGANIZACIÓN TERRITORIAL DO ESTADO. O ESTATUTO DE AUTONOMÍA DE GALICIA 3- O REXIME LOCAL: COMPETENCIAS E SERVIZOS DAS ENTIDADES LOCAIS. O ALCALDE. O PLENO. AS COMISIÓNS INFORMATIVAS. AS XUNTAS DE GOBERNO.4- ESTRUCTURA E PROCEDEMENTO DE ELABORACIÓN E EXECUCIÓN DO ORZAMENTO MUNICIPAL 5- RDLEX 5/2015 DO TEXTO REFUNDIDO DO ESTATUTO DO EMPREGADO PÚBLICO TIPOS DE EMPREGADOS PÚBLICOS. SITUACIÓNS ADMINISTRATIVAS. DEBERES E DEREITOS DOS EMPREGADOS PÚBLICOS.6.- ACORDO PLENARIO DE APROBACIÓN DO PLAN MUNICIPAL DE XESTIÓN DE RESIDUOS DO CONCELLO DE ARTEIXO (a disposición na web municipal: www.arteixo.org) 7.- LEI 22/2011 de 28 de XULLO DE RESIDUOS: DEFINICIONS, XERARQUÍA DE RESIDUOS E COMPETENCIAS DAS ENTIDADES LOCAIS.8.- ORDENANZA MUNICIPAL Nº 46 DE XESTIÓN DE RESIDUOS DOMÉSTICOS DO CONCELLO DE ARTEIXO. (a disposición na web municipal: www.arteixo.org) 9.- NORMAS E PROCEDEMENTOS DE SEGURIDADE LABORAL NO EMPREGO DE VEHÍCULOS DE OBRAS PÚBLICAS ( ART.2 E ANEXO DO RD 487/1997 DE 14 DE ABRIL E ART.2 E ANEXO DO RD 773/1997 DE 30 DE MAIO 10.- CARACTERÍSITCAS DO SISTEMA DE RECOLLIDA SELECTIVA DE 5 FRACCIÓNS DO MODELO DO CONCELLO DE ARTEIXO. TIPOLOXÍA MECÁNICA DE VEHÍCULOSE DIFERENZAS NO MÉTODO DE RECOLLIDA DA CARGA LATERAL E TRASEIRA 11.- SEGURIDADE NA CONDUCCIÓN. CONDUCCIÓN EN NÚCLEOS URBANS. CONDUCCIÓN EN CONDUCCIÓNS METEREOLÓXICAS ADVERSAS 12.- O MOTOR DIESEL: SISTEMA DE ALIMENTACIÓN E REFRIXERACIÓN. SISTEMA DE SUSPENSIÓN, DIRECCIÓN, TRANSMISIÓN E FRENADO 13.- ELEMENTOS MECÁNICOS E HIDRÁULICOS ESPECIFICOS DUNHA CAIXA COMPACTADORA DE RESIDUOS SÓLIDOS URBANOS 14.- REQUISITOS DE MANTEMENTO E LIMPEZA DOS VEHÍCULOS DE RECOLLIDA DE RESIDUOS 15.- PARROQUIAS MUNICIPAIS, NÚCLEOS RURAIS E RUEIRO DO CONCELLO DE ARTEIXO (a disposición na web municipal: www.arteixo.org) Arteixo, 27 de decembro de 2019 Asdo.: Carlos Calvelo Martínez (ALCALDE-PRESIDENTE)